Diari Oficial de la Generalitat Valenciana


Sumari del DOGV 2735, del 25-04-1996 (1996/838022)

DECRET 71/1996, de 2 d'abril, del Govern Valencià, pel qual es transformen centres i s'autoritzen ensenyaments a les universitats de la Comunitat Valenciana.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/04/02/71/dof/vci/html**

### Dades del document

Número de DOGV
:   2735

Data del DOGV
:   25-04-1996

Secció del DOGV
:   DISPOSICIONS GENERALS

Número del document
:   1996/838022


Data del document
:   02-04-1996

Organisme emissor
:   Conselleria de Cultura, Educació i Ciència

Tipus de document
:   Decret

DECRET 71/1996, de 2 d'abril, del Govern Valencià, pel qual es transformen centres i s'autoritzen ensenyaments a les universitats de la Comunitat Valenciana.   
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'estat.  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.  
El Reial Decret 2633/1985, de 20 de novembre, sobre traspàs de serveis de l'administració de l'estat a la Comunitat Valenciana en matèria d'universitats, estableix en l'annex I.B.2.a) que la Comunitat Valenciana assumeix la competència de la creació, la supressió, l'adscripció i la integració, de les facultats, escoles tècniques, escoles universitàries i altres centres universitaris la creació dels quals no correspon a la Universitat.  
El Consell Social de la Universitat d'Alacant, ha acordat sol·licitar la transformació de centres i l'autorització per a la implantació de ensenyaments nous o renovats.  
El Consell Interuniversitari de la Comunitat Valenciana conegué les sol·licituds de la Universitat d'Alacant, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.  
El Consell d'Universitats emeté un informe favorable amb relació a les propostes formulades per les universitats, segons disposa l'article 10.2 de la Llei Orgànica de Reforma Universitària.  
Vistos l'article 9 de la Llei 11/1983, de 25 d'agost, de Reforma Universitària i el Reial Decret 1497/1987, de 27 de novembre, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 2 d'abril de 1996,  
DECRETE  
Article 1  
S'autoritza la implantació en la Universitat d'Alacant dels ensenyaments conduents a l'obtenció dels títols oficials de:  
- Llicenciat en Filologia Anglesa, en la Facultat de Filosofia i Lletres  
- Llicenciat en Filologia Francesa. en la Facultat de Filosofia i Lletres  
- Llicenciat en Filologia àrab, en la Facultat de Filosofia i Lletres  
- Llicenciat en Filologia Catalana, en la Facultat de Filosofia i Lletres  
- Llicenciat en Filologia Hispànica, en la Facultat de Filosofia i Lletres  
- Llicenciat en Geografia, en la Facultat de Filosofia i Lletres  
- Llicenciat en Història, en la Facultat de Filosofia i Lletres  
- Llicenciat en Química, en la Facultat de Ciències  
- Llicenciat en Sociologia (2.on cicle), en la Facultat de Ciències Econòmiques i Empresarials.  
- Diplomat en òptica i Optometria, en l'Escola Universitària d'Òptica i Optometria  
- Mestre-Especialitat d'Educació Física, en l'Escola Universitària de Formació del Professorat de EGB   
- Mestre-Especialitat d'Educació Estrangera, en l'Escola Universitària de Formació del Professorat de EGB   
- Mestre-Especialitat d'Educació Infantil, en l'Escola Universitària de Formació del Professorat de EGB   
- Mestre-Especialitat d'Educació Musical, en l'Escola Universitària de Formació del Professorat de EGB   
- Mestre-Especialitat d'Educació Primària, en l'Escola Universitària de Formació del Professorat de EGB   
Article 2  
Es transforma, en la Universitat d'Alacant, l'Escola Universitària de Graduats Socials en Escola Universitària de Relacions Laborals.  
Es transforma, en la Universitat d'Alacant, l'Escola Universitària de Graduats Socials de Elda en Escola Universitària de Relacions Laborals d'Elda.  
Es transforma, en la Universitat d'Alacant, l'Escola Universitària de Òptica en Escola Universitària de òptica i Optometria.  
Es transforma, en la Universitat d'Alacant, l'Escola Universitària de Ciències Empresarials en Escola Universitària de Ciències Empresarials Germán Bernácer.  
DISPOSICIONS FINALS   
Primera  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 2 d'abril de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI